पाएं अपने शहर की ताज़ा ख़बरें और फ्री ई-पेपरडाउनलोड करें
ऐसा नहीं है कि कोरोना संक्रमण ड्यूटी पर तैनात लोगों में नहीं फैल रहा। यह एक गंभीर बीमारी है। इससे कोई अछूता नहीं रह सकता। लोगों को सड़कों से घरों में जाने के लिए कहने वाली पुलिस का हाल ही देख लीजिए।
मात्र 35 दिन में एसपी से लेकर सीआई, एसआई, एएसआई, हैड कांस्टेबल और सिपाही तक 100 से अधिक पुलिसकर्मी संक्रमित हो चुके हैं। राहत यह है कि कई पुलिसकर्मी ठीक हो गए हैं।अधिकांश इलाज ले रहे हैं। एक अप्रैल के बाद एसपी दीपक भार्गव सहित जिले भर में तीन सीआई, एक एसआई, 6 एएसआई, 12 हैड कांस्टेबल, 66 कांस्टेबल संक्रमित हुए हैं। वहीं 8 एमबीसी व 9 होमगार्ड के जवान भी संक्रमित हुए। इसके बावजूद पुलिस सड़कों पर ड्यूटी कर रही है।
आरोपी पकड़ने के दौरान भी हो जाते हैं संक्रमित
पुलिस आरोपियों को पकड़ने के दौरान भी संक्रमित हो जाती है। हालांकि गिरफ्तार आरोपियों की पहले जांच करवाई जाती है। रिपोर्ट आने तक उनकों अलग सेंटर पर रखा जाता है। इस प्रक्रिया के दौरान कई बार सावधानी रखने के दौरान भी पुलिसकर्मी चपेट में आ जाते हैं।
मैं स्वयं निर्देश दे रहा हूं
मैं स्वयं वायरलैस सेट पर बार-बार निर्देश देता हूं। ड्यूटी पर तैनात पुलिसकर्मी उचित दूरी बनाए रखें। मास्क लगाएं। सभी पुलिसकर्मियों काे फेस शील्ड, मास्क व सेनेटाइजर बांटे गए हैं। पुलिस को ड्यूटी तो करनी है। पर कोरोना से बचाव की सावधानी रखनी है। इसके समय समय पर निर्देश दिए जा रहे हैं। उचित संसाधन भी उपलब्ध करवा रहे हैं।
हिम्मतसिंह देवल, एएसपी
कोतवाली थाने को सेनेटाइज कराया
पिछले दो दिनों में कोतवाली थाने के सिपाही कोरोना संक्रमित होने के बाद नगर परिषद की दमकल ने कोतवाली को सेनेटाइज किया। पांच दिन पहले एसपी कार्यालय में भी पुलिसकर्मीयों ने कैंप में सैंपल दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn